РЕПУБЛИКА СРПСКА

**АГЕНЦИЈА ЗА ОСИГУРАЊЕ РЕПУБЛИКЕ СРПСКЕ**

**Бања Лука**

Број: 02-208-25-8/21

Датум: 28.10.2021. године

На основу Одлуке вршиоца дужности директора Агенције за осигурање Републике Српске број: 02-208-25/21 од 20.09.2021. године, Комисија за провођење поступка продаје коришћеног моторног возила – путничког аутомобила, именована Одлуком вршиоца дужности директора Агенције за осигурање Републике Српске број: 02-208-25-1/21 од 20.09.2021. године, објављује:

**П Р А В И Л А**

продаје моторног возила

по Јавном позиву за продају коришћеног моторног возила путем лицитације, прикупљањем затворених понуда

број: 02-208-25-7/21 од 28.10.2021. године

**САДРЖАЈ ПРАВИЛА**

Правилима продаје моторног возила по Јавном позиву за продају коришћеног моторног возила путем поступка лицитације, прикупљањем затворених понуда, број: 02-208-25-7/21 од 28.10.2021. године, Агенције за осигурање Републике Српске (у даљем тексту: Агенција), прописује се организација и поступак провођења продаје коришћеног моторног возила, а обухвата: начин објављивања јавног позива за продају моторног возила путем лицитације, предмет продаје, почетну цијену, услове и начин продаје, достављање понуда, садржај понуда, дан и мјесто одржавања лицитације, обавезе купца и додатне информације, те обавезе Комисије за провођење поступка продаје коришћеног моторног возила,путничког аутомобила.

**I – ЈАВНИ ПОЗИВ - ОГЛАС О ЈАВНОМ НАДМЕТАЊУ-ЛИЦИТАЦИЈИ**

1.1. Јавни позив за продају коришћеног моторног возила путем лицитације (у даљем тексту: Јавни позив) објављује Комисија за провођење поступка продаје коришћеног моторног возила – путничког аутомобила (у даљем тексту: Комисија), у дневним новинама „Глас Српске“ и на званичној веб адреси Агенције (www.azors.rs.ba).

1.2. У Јавном позиву се наводе: подаци о Агенцији (адреса, телефон, факс, контакт особа), подаци о предмету продаје, начину продаје, времену и мјесту гдје заинтересована лица могу да погледају предмет продаје, рок и начин за достављање понуда, почетној цијени возила и подаци о званичној веб адреси Агенције на којој се налазе Правила продаје моторног возила по Јавном позиву број: 02-208-25-7/21 од 28.10.2021. године.

**II – ПРЕДМЕТ ПРОДАЈЕ**

|  |  |  |
| --- | --- | --- |
| * Путничко возило | Škoda Kodiaq style, 2.0 TDI dsg 4X4 | |
| * Шифра модела | NS748Z | |
| * Година производње | 2017. | |
| * Боја | црна металик | |
| * Број врата | 5 | |
| * Број сједишта | 5 | |
| * Маса возила (кг) | 1873 | |
| * Дужина/ширина/висина (цм) | 4697/1882/1676 | |
| * Међуосовински размак (цм) | 2791 | |
| * Пртљажник (л) | 725 | |
| * Запремина мотора (ccm) | 1968 | |
| * Снага мотора (KW/KS) | 140/190 | |
| * Број степена преноса | DSG 7 | |
| * Број шасије | TMBLK7NS7J8032845 | |
| * Број мотора | DFH083109 | |
| * Погонско гориво | дизел | |
| * Регистрација | регистровано | |
| * Стање пређених km на дан 25.10.2021.године | | 117.524 |

Путничко моторно возило марке- Škoda Kodiaq style, 2.0 TDI dsg 4X4, садржи и:

* 1U9 Преклопиви столићи на предњим наслонима
* 4A3 Гријана сједишта напријед
* 4KF SUNSET
* 5XH Преклопива заштита за сунце напријед+LED освјетљење
* 9E5 Освјетљење у пртљажнику (1 лампа уклоњива) + CARGO елементи
* 9S6 MAXI DOT у боји
* C03 INTERNI KOD C03
* EA9 Продужена гаранција 5 година или 150.000 км
* P0S Млазнице за чишћење предњих свјетала
* PB0 Ел. подесиво сједиште возача са memory функцијом и подршком за леђа
* PF4 DCC – Адаптивна контрола шасије (са Off Road функцијом)
* PHB Трозонски клима уређај
* PJ6 Алу точкови SIRIUS 7Jx19 – сјај
* PJD Чел. резервни точак умањених димензија
* PK0 Кука за вучу - уклоњива са адаптером
* PK9 Виртуелна педала – отварање пртљажника
* PLG Мали кожни пакет (3 краки мултифункционални спортски кожни управљач + команда за радио и телефон) + DSG управљање
* PLJ FRONT ASSIST – адаптивни темпомат до 210km/h
* PN0 Full LED предња свјетла + AFS + LED свјетла за маглу са CORNER функцијом
* PN3 LED пакет ПЛУС (Амбијентално освјетљење)
* PT5 Комфорна телефонија (WIFI + бежично пуњење + WLAN)
* PW2 Самозатамњујући вањски ретровизори са memory функцијом, ел. подесиви, преклопиви, гријани + самозатамњујуће унутарње огледало + сензор за кишу + сензор за свјетло
* PWC LANE ASSIST (одржавање возила у траци) + сензор за препознавање мртвог угла + мултифункционална камера
* PWE AUTO LIGHT ASSIST – аутоматска свјетла + самозатамњујуће унутарње огледало са сензором за кишу + сензор за свјетла
* PWF Стражња камера за паркирање + LED свјетла назад
* RA2 SOUND SYSTEM CANTON
* RA5 SMART LINK + Wireless
* RAC Infotainment навигациони уређај AMUNDSEN + SMART LINK + гласовно управљање.

**III - ПОЧЕТНА ЦИЈЕНА**

Почетна цијена коришћеног моторног путничког возила марке- Škoda Kodiaq style, 2.0 TDI dsg 4X4 износи 46.000,00 КМ.

**IV – НАЧИН ПРОДАЈЕ**

Продаја се врши поступком јавног надметања – лицитације, по систему затворених понуда.

Право учешћа у поступку јавног надметања - лицитације имају сва правна и физичка лица која претходно уплате депозит у вриједности од 5% почетне цијене возила, односно 2.300,00 КМ.

Учесницима на јавном надметању - лицитацији чије понуде не буду прихваћене, уплаћени депозит ће бити враћен на назначени рачун, наредног радног дана од данa обављене лицитације, а учеснику чија је понуда прихваћена као најповољнија, депозит ће бити урачунат у купопродајну цијену.

Возилo којe je предмет продаје **може се погледати у периоду од 01.11.2021. до 09.11.2021. године у времену од 11 до 14 сати. Претходно је потребно контактирати Агенцију а контакт особа је Радован Лукач, телефон број: 065/541-385.**

**V - УСЛОВИ ПРОДАЈЕ**

Један понуђач може да достави само једну понуду, а најповољнијом понудом сматраће се понуда са највећом понуђеном цијеном изнад утврђене почетне цијене возила.

У случају да два или више понуђача у затвореним ковертама доставе понуду са истим износом, који је уједно и највиши понуђени износ, Комисија ће најповољнијом понудом прогласити понуду оног понуђача који је раније доставио понуду, по датуму и времену пријемног штамбиља са протокола Агенције.

Уколико, у остављеном року за достављање понуда, понуду достави само један понуђач, лицитација ће бити пуноважна ако је понуђена цијена изнад утврђене почетне цијене возила.

Продаја ће се обављати по принципу „виђено-купљено“ што искључује све накнадне рекламације и приговоре купца упућене продавцу по питању евентуалних, накнадно уочених недостатака возила.

**VI – ДОСТАВЉАЊЕ ПОНУДА**

Понуде се достављају у затвореној коверти са назнаком **„ПОНУДА ЗА ЈАВНИ ПОЗИВ ЗА ПРОДАЈУ ВОЗИЛА - НЕ ОТВАРАЈ“** поштом (препорученом пошиљком) или на протоколу Агенције за осигурање Републике Српске, улица Бана Милосављевића 8/II 78000 Бања Лука.

**Крајњи рок за достављање понуда је 10.11.2021. године до 12:00 часова, укључујући и понуде упућене путем поште а пристигле у Агенцију до назначеног датума и времена.**

**VII – САДРЖАЈ ПОНУДЕ**

Писана понуда треба да садржи:

1. Доказ о уплаћеном депозиту за учешће на јавном надметању - лицитацији у корист рачуна Агенције број: 562-099-00018925-76 код НЛБ банке а.д. Бања Лука.
2. Податке о понуђачу:

а) за физичко лице (фотокопија личне карте, адреса и контакт телефон),

б) за правно лице (фотокопија рјешења о упису у судски регистар, име и презиме овлаштеног лица за заступање, адреса и контакт телефон).

3. Понуђену цијену исказану у КМ.

4. Број рачуна за поврат уплаћеног депозита.

**VIII – ДАН И МЈЕСТО ОДРЖАВАЊА ЛИЦИТАЦИЈЕ**

Отварање понуда Комисија ће извршити дана 10.11.2021. године са почетком у 12:00 часова у просторијама Агенције, улица Бана Милосављевића 8/II 78000 Бања Лука.

Отварању понуда могу присуствовати понуђачи или њихови пуномоћници.

Понуде које не садрже све елементе из поглавља VII – САДРЖАЈ ПОНУДЕ, **неће бити разматране**, а понуде достављене након 12:00 часова 10.11.2021. године ће бити понуђачима враћене неотворене.

Након отварања свих понуда пристиглих у остављеном року, јавно надметањe - лицитација се закључује утврђивањем листе понуђача који су понудили цијену изнад утврђене почетне цијене возила, почевши од понуђача с најповољнијом понудом и констатује најповољнији понуђач.

**IX – ОБАВЕЗЕ КУПЦА**

Са понуђачем чија је понуда од стране Комисије оцијењена као најповољнија, Агенција ће у року од 7 (седам) дана од дана одржавања лицитације, закључити купопродајни уговор, а најповољнији понуђач је, након закључења уговора, дужан у наредних 7 (седам) дана, у корист рачуна Агенције за осигурање Републике Српске, број: 562-099-00018925-76 код НЛБ банке а.д. Бања Лука, уплатити преостали дио уговорене купопродајне цијене, умањене за вриједност уплаћеног депозита.

Ако понуђач с најповољнијом понудом не приступи закључењу уговора о купопродаји или не уплати понуђени износ у остављеном року, сматраће се да је одустао од куповине и губи право на поврат депозита, те у том случају Агенција задржава право да понуди закључење купопродајног уговора сљедећем најповољнијем понуђачу са утврђене листе.

Све трошкове око преноса права власништва над купљеним возилом сноси купац.

Купац након уплате купопродајне цијене може одмах преузети моторно возило са пратећом документацијом.

**X – ДОДАТНЕ ИНФОРМАЦИЈЕ**

Све додатне информације заинтересовани понуђачи могу добити на телефон Агенције, број: 051/228-910 или на број телефона контакт особе за прегледање возила, Радован Лукач, број: 065/541-385.